เชาว์ เผย ชุมชนโรงปูน ติดโควิด-19 แล้ว 3 จี้ รัฐเร่งป้องกันก่อนระบาด
นายเชาว์ มีขวด อดีตโฆษก ปชป. ปูด ชุมชนโรงปูน เขตห้วยขวาง ติดโควิด-19 แล้ว 3 คน ชี้ มีกลุ่มเสี่ยงอีกกว่า 100 จี้ รัฐบาลเร่งดูแล หวั่น แพร่ระบาดหนัก ขออย่าปล่อยประชาชนในชุมชน 2.5 พันคน อยู่กันตามยถากรรมวันที่ 30 มี.ค. นายเชาว์ มีขวด อดีตรองโฆษกพรรคประชาธิปัตย์ เปิดเผยว่า ก่อนหน้านี้ตนเคยเตือนแล้วสองครั้ง ว่า ขอให้ภาครัฐเข้าไปดูชีวิตความเป็นอยู่ของผู้คน ในชุมชนแออัดในกรุงเทพมหานคร (กทม.) โดยเฉพาะด้านสาธารณสุข และของใช้จำเป็นสำหรับการยังชีพ เพราะเป็นกลุ่มที่ได้รับผลกระทบรุนแรง จากการแพร่ระบาดของไวรัสโควิด-19 เนื่องจากมีฐานะยากจน หาเช้ากินค่ำ แต่จนถึงขณะนี้ ยังไม่มีหน่วยงานใดเข้าไปดูแลชาวชุมชนเมือง หรือสลัม ที่มีมากกว่าหนึ่งล้านคนล่าสุด ตนได้รับแจ้งว่า ในชุมชนโรงปูน เขตห้วยขวาง พบผู้ติดเชื้อโควิด-19 แล้ว 3 คน และยังมีกลุ่มเสี่ยงที่สัมผัสกับผู้ติดเชื้อ อีกนับ 100 คน ซึ่งมีแนวโน้มว่า อาจแพร่กระจายในวงกว้างทั่วชุมชนเมือง เพราะอยู่กันแออัด ทั้งสัมผัสใกล้ชิด มีผู้อาศัยกว่า 700 ครัวเรือน หรือกว่า 2500 คนในชุมชนนี้ โดยยังไม่มีการเข้าไปพ่นยาฆ่าเชื้อ หรือช่วยจัดหาอุปกรณ์ป้องกันให้กับคนในชุมชนดังกล่าวแต่อย่างใด จนทำให้ชาวบ้านที่อยู่อาศัยกันอย่างหวาดผวา จึงขอเรียกร้องให้หน่วยงานที่เกี่ยวข้อง อาทิ กทม. ลงมาดูแลทั้งด้านสาธารณสุข และชีวิตความเป็นอยู่ของคนชุมชนโดยเร่งด่วน อย่าลอยแพคนจนชั้นล่างเหล่านี้ ให้อยู่กันตามยถากรรม
นายเชาว์ มีขวด อดีตโฆษก ปชป. ปูด ชุมชนโรงปูน เขตห้วยขวาง ติดโควิด-19 แล้ว 3 คน ชี้ มีกลุ่มเสี่ยงอีกกว่า 100 จี้ รัฐบาลเร่งดูแล หวั่นแพร่ระบาดหนัก ขออย่าปล่อยประชาชนในชุมชน 2.5 พันคน 
โควิด-19,COVID-19,ไวรัสโคโรนา,ยอดผู้ป่วยโควิด-19,เชาว์ มีขวด,ชุมชนโรงปูน,ห้วยขวาง,ข่าวทั่วไป